આ અંગેની વિગત એવી છે કે એક ન્યૂઝ ચેનલના પત્રકાર અતુલ ડાયાણી ટીમ સાથે કચ્છ ખાતે ચૂંટણીનું કવરેજ કરવા ગયા હતા. ગત રાત્રે ડાયાણી સહપત્રકારો સાથે કારમાં પરત ફરી રહ્યા હતા ત્યારે વીરમગામ ટોલનાકા નજીક સ્ટિયરિંગ પરનો કાબૂ ગુમાવતાં કાર ડિવાઇડર સાથે અથડાઇ ઉપરાઉપરી ત્રણ પલટી મારી ગઇ હતી અને કારનો દરવાજો ખૂલી જતાં ડાયાણી રોડ પર ફંગોળાઇ જતાં માથાના ભાગે ગંભીર ઇજાઓ થવાથી તેમનું ઘટનાસ્થળે જ મોત થયું હતું.